CELEX: 32012D0177
Language: bg
Date: 2012-03-19 00:00:00
Title: 2012/177/ЕС: Решение на Съвета от 19 март 2012 година за изменение на Решение 1999/70/ЕО относно външните одитори на националните централни банки по отношение на външните одитори на Bank of Greece

28.3.2012   
            
            
               BG
            
            
               Официален вестник на Европейския съюз
            
            
               L 90/21
            
         РЕШЕНИЕ НА СЪВЕТА
   от 19 март 2012 година
   за изменение на Решение 1999/70/ЕО относно външните одитори на националните централни банки по отношение на външните одитори на Bank of Greece
   (2012/177/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Протокол (№ 4) за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
   като взе предвид Препоръка ЕЦБ/2012/1 на Европейската централна банка от 10 февруари 2012 г. до Съвета на Европейския съюз относно външните одитори на Bank of Greece (1),
   като има предвид, че:
   
               (1)
            
            
               Отчетите на Европейската централна банка (ЕЦБ) и на националните централни банки от Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
            
         
               (2)
            
            
               Мандатът на сегашните външни одитори на Bank of Greece ще изтече след одита за финансовата 2011 г. Поради това е необходимо да се назначат външни одитори за периода, започващ от финансовата 2012 г.
            
         
               (3)
            
            
               Bank of Greece избра KPMG Certified Auditors A.E. за външни одитори за финансовите години от 2012 до 2016.
            
         
               (4)
            
            
               Управителния съвет на ЕЦБ препоръча назначаването на KPMG Certified Auditors A.E. за външни одитори на Bank of Greece за финансовите години от 2012 до 2016.
            
         
               (5)
            
            
               Целесъобразно е да се приеме препоръката на Управителния съвет на ЕЦБ и Решение 1999/70/ЕО на Съвета (2) да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Член 1, параграф 12 от Решение 1999/70/ЕО се заменя със следното:
   
      „12.   KPMG Certified Auditors A.E. се одобряват за външни одитори на Bank of Greece за финансовите години от 2012 до 2016.“.
   
   Член 2
   Настоящото решение поражда действие от деня на нотифицирането му.
   Член 3
   Адресат на настоящото решение е Европейската централна банка.
   
      Съставено в Брюксел на 19 март 2012 година.
      
         
            За Съвета
         
         
            Председател
         
         M. GJERSKOV
      
   
   
      (1)  ОВ C 48, 18.2.2012 г., стр. 1.
   
      (2)  ОВ L 22, 29.1.1999 г., стр. 69.